Temeljem članka 86. Zakona o prostornom uređenju („Narodne novine“ broj 153/13) i članka 16. Statuta Općine Orehovica („Službeni glasnik Međimurske županije“ broj 4/13), Općinsko vijeće Općine Orehovica na svojoj 17. sjednici održanoj 15.06.2016. godine, donijelo je

# O D L U K U

**O IZRADI III. IZMJENA I DOPUNA PROSTORNOG PLANA UREĐENJA**

**OPĆINE OREHOVICA**

Članak

Ovom Odlukom o izradi (u daljnjem tekstu Odluka) započinje postupak izrade III. izmjena i dopuna Prostornog plana uređenja Općine Orehovica („Službeni glasnik Međimurske županije“ broj 4/06, 4/13 i 8/15), u daljnjem tekstu ID PPUO ili izmjene i dopune Plana.

1. PRAVNA OSNOVA ZA IZRADU I DONOŠENJE ID PPUO

Članak

Pravnu osnovu za izradu i donošenje ID PPUO predstavlja Zakon o prostornom uređenju („Narodne novine“ broj 153/13), u daljnjem tekstu Zakon.

Sukladno Zakonu izrada i donošenje prostornih planova općinske, odnosno gradske razine je u nadležnosti općina, odnosno gradova.

1. RAZLOZI DONOŠENJA ID PPUO

Članak

Razlog za pokretanje postupka izrade i donošenja III. ID PPUO odnosi se na:

1. Revizija sustava odvodnje radi usklađenja Plana s programom razvoja sustava odvodnje Međimurja, odnosno utvrđivanje većeg kapaciteta uređaja za pročišćavanje Podbrest radi prihvata otpadnih voda iz dijela područja Grada Preloga.
2. Novelacija PPUO u odnosu na infrastrukturne sustave.
3. Izmjena funkcionalnih zona građevinskog područja Orehovice radi omogućavanja zahvata rekonstrukcije i dogradnje poslovne zgrade za otkup i skladištenje žitarica u okviru postojeće čestice iste namjene na k.č. 1547 k.o. Orehovica. Čestica se nalazi unutar zone građevinskog područja naselja Orehovica – izgrađene gospodarske zone (proizvodne i poslovne) namjene. Postojeća zgrada izgrađena za potrebe poljoprivredne zadruge prije 1968. koja se i danas koristi u poljoprivrednoj namjeni, s tom razlikom da je promijenila vlasnika, nije od međe sa susjednom zonom centralnih funkcija udaljena prema uvjetima iz članka 80. Odluke o donošenju PPUO Orehovica. Kako je širina čestice k.č. 1548/4 k.o. Orehovica namijenjena za gradnju javnih i društvenih sadržaja uz liniju regulacije ulice širine više od 80,0 m, a postojeća zgrada u gospodarskoj zoni orijentirana na suprotnu stranu od zone centralnih sadržaja, smatra se opravdanim omogućiti rekonstrukciju i dogradnju postojeće zgrade u gospodarskoj zoni na način da se produži u liniji današnjeg sjevernog zida. Uvjet je da se tehničkim mjerama na međi sjeverno locirane zone centralnih sadržaja osigura zaštitni pojas širine 20,0 m , koji može biti i u sastavu čestice društvene namjene, kako bi se osigurala zaštita od negativnih utjecaja poslovne djelatnosti na zonu javnih i centralnih sadržaja.
4. Izmjena građevinskog područja Vularija radi omogućavanja provedbe parcelacije čestice k.č. 1491 k.o. Vularija, te izgradnje stambene zgrade ispred postojećeg objekta za uzgoj peradi.
5. Izmjena građevinskog područja naselja Podbrest, prema zahtjevu građana.
6. Drugi zahtjevi zaprimljeni u Općini do početka izrade ID PPUO, koji ne utječu na osnovni koncept plana.
7. OBUHVAT ID PPUO

Članak

Obuhvat ID PPUO odnosi se na cijeli Plan.

Izmjena se odnosi na promjenu svih kartografskih prikaza i izmjenu i odredbi za provođenje PPUO.

1. SAŽETA OCJENA STANJA U OBUHVATU PPUO

Članak

Postavke prostornog razvoja Općine Orehovica su kroz PPUO Orehovica utvrđene na osnovama održivog razvoja. Manje revizije PPUO Orehovica kontinuirano se provode radi osiguranja gospodarskog i društvenog razvoja Općine u prostoru.

Vrši se kontinuirano usklađenje Plana s potrebama gospodarskog razvoja i razvoja komunalne infrastrukture kao i infrastrukture kojom se osigurava zaštita okoliša, a posebno podzemnih voda.

1. CILJEVI I PROGRAMSKA POLAZIŠTA ID PPUO

Članak

Cilj izrade ID PPUO je osiguranje provedbe traženih zahvata po zahtjevu građana i održavatelja sustava odvodnje i nije u suprotnosti s općim postavkama Plana.

1. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU ID PPUO

Članak

Kako se radi o izmjeni i dopuni plana kojom se ne utječe na koncept PPUO, nema potrebe za posebnom izradom studija u drugih sličnih dokumenata.

1. NAČIN PRIBAVLJANJA STRUČNIH RJEŠENJA

Članak

Stručna rješenja za izradu ID PPUO izraditi će ovlašteni izrađivač ID PPUO, prema posebnim uvjetima prikupljenim u postupku izrade ID PPUO.

1. POPIS JAVNOPRAVNIH ODREĐENIH POSEBNIM PROPISIMA KOJA DAJU ZAHTJEVE ZA IZRADU ID PPUO, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak

Javnopravna tijela i osobe kojima se upućuju pozivi za izdavanje zahtjeva za izradu ID PPUO, prema članku 90. Zakona o prostornom uređenju, su:

MINISTARSTVA I UPRAVNA TIJELA

1. Ministarstvo kulture, Uprava za zaštitu kulturne baštine, Konzervatorski odjel u Varaždinu, Ivana Gundulića 2, Varaždin
2. Ministarstvo poljoprivrede, Uprava za šumarstvo, Kralja Petra Krešimira IV br. 1, Zagreb
3. Ministarstvo poljoprivrede, Ul. Grada Vukovara 78, Zagreb
4. Ministarstvo zaštite okoliša i prirode, Uprava za zaštitu prirode, Ulica Republike Austrije 14, Zagreb
5. Ministarstvo unutarnjih poslova policijska uprava Međimurska, Jakova Gotovca 7, Čakovec
6. Državna uprava u Međimurskoj županiji, Služba za gospodarstvo i imovinsko-pravne poslove, , Ruđera Boškovića 2, Čakovec
7. Državna uprava za zaštitu i spašavanje, Područni ured za zaštitu i spašavanje, Zrinsko – Frankopanska 9, Čakovec
8. Upravni odjel za prostorno uređenje, gradnju i zaštitu okoliša u Međimurskoj županiji, Odsjek za prostorno uređenje, Čakovec, Ruđera Boškovića 2
9. Upravni odjel za prostorno uređenje, gradnju i zaštitu okoliša u Međimurskoj županiji, Odsjek za zaštitu okoliša, Čakovec, Ruđera Boškovića 2

AGENCIJE I JAVNE USTANOVE

1. Hrvatska agencija za okoliš i prirodu, Trg Mažuranića 5, Zagreb
2. Hrvatska regulatorna agencija, Jurišićeva 13, Zagreb
3. Hrvatske šume, Uprava šuma podružnica Koprivnica, Šumarija Čakovec, Dr. A. Starčevića 57, Čakovec
4. Hrvatske vode, VGO za Muru i gornju Dravu, Varaždin, Međimurska 26b
5. Hrvatske vode, VGI za mali sliv „Trnava“, Čakovec, Ivana Mažuranića 2
6. Zavod za prostorno uređenje Međimurske županije, Ruđera Boškovića 2, Čakovec
7. Javna ustanova za upravljanje zaštićenim prirodnim vrijednostima na području Međimurske županije, Ruđera Boškovića 2, Čakovec
8. Županijska uprava za ceste Međimurske županije, Mihovljanska 70, Čakovec

TVRTKE ZA GRADNJU I UPRAVLJANJE INFRASTRUKTURNIM SUSTAVIMA

1. Hrvatske ceste d.o.o., Sektor za studije i projektiranje, Vončinina 3, Zagreb
2. HŽ infrastruktura d.o.o., Mihanovićeva 12, Zagreb
3. HEP-Operator prijenosnog sustava d.o.o Kupska bb, 10 001 Zagreb
4. HEP – Operator distribucijskog sustava d.o.o., Elektra Čakovec, Žrtava fašizma 2, Čakovec
5. JANAF, Miramarska cesta 24, Zagreb
6. INA – industrija nafte d.d., Sektor istraživanja i proizvodnje nafte i plina za jugoistočnu Europu, Zagreb, Avenija Većeslava Holjevca 10, Zagreb
7. PLINACRO d.o.o., Sektor transporta plina, Savska cesta 88a, Zagreb
8. Međimurske vode d.o.o. Čakovec, Matice Hrvatske 10, Čakovec
9. Međimurje – plin d.o.o. Čakovec, Obrtnička 4, Čakovec

OSTALI

1. Općinsko vijeće Orehovica
2. VMO Orehovica Vularija
3. VMO
4. VMO Podbrest

Članak

Rok za dostavu zahtjeva za izradu ID PPUO od strane javnopravnih tijela i osoba nositelju izrade ID PPUO je 20 dana od dana primitka poziva za njihovo izdavanje.

Način postupanja javnopravnih tijela i osoba iz čl. 9. ove Odluke u postupku izdavanja zahtjeva za izradu prostornog plana propisan je člancima 90. i 91. Zakona o prostornom uređenju(„Narodne novine“ broj 153/13).

1. PLANIRANI ROK ZA IZRADU ID PPUO

Članak

Izrada ID PPUO se dijeli više faza i to:

I FAZA Prikupljanje zahtjeva za izradu ID PPUO

II FAZA Izrada stručnih rješenja ID PPUO i provedba stručne rasprave

III FAZA Izrada i utvrđivanje prijedloga ID PPUO za javnu raspravu

IV FAZA Provedba javne rasprave i izrada izvješća o javnoj raspravi

V FAZA Izrada nacrta konačnog prijedloga ID PPUO

VI FAZA Utvrđivanje konačnog prijedloga ID PPUO

VII FAZA Usvajanje ID PPUO i objava u službenom glasniku.

Članak

Planirani rok završetka izrade ID PPUO je 90 dana od donošenja ove Odluke, odnosno početka izrade ID PPUO.

Rok se može produžiti u slučaju potrebe ponavljanja javne rasprave ili iz nekog drugog opravdanog razloga.

1. IZVORI FINANCIRANJA IZRADE ID PPUO

Članak

Izmjena ID PPUO Orehovica financirat će se iz sredstava općinskog proračuna.

1. PRIJELAZNE I ZAVRŠNE ODREDBE

Članak

Ova Odluka stupa na snagu danom donošenja, a objavit će se u „Službenom glasniku Međimurske županije“.

Članak

Sukladno članu 86. Zakona o prostornom uređenju ova Odluka dostavlja se Zavodu za prostorno uređenje Međimurske županije.

Sukladno članu 90. Zakona o prostornom uređenju ova Odluka dostavlja se javnopravnim tijelima i osobama navedenim u članku 9. zajedno s pozivom za izdavanje zahtjeva za izradu prostornog plana.

**OPĆINSKO VIJEĆE OPĆINE OREHOVICA**

Klasa: 021-05/16-01/07

Urbroj: 2109/22-01-16-4

Orehovica, 15.06.2016. godine

**Zamjenik predsjednika Općinskog vijeća**

**Općine Orehovica**

Zlatko Orsag